open-index/open-wikipedia-markdown huggingface dataset:
W

**W** (minuscol **w**) l'è una letera de l'abecee latin.

Ind l'abecee foneteg internazional, ol simbol [w] al representa la consonant aprossimant labiovelar sonora.
Y

**Y** (minuscol **y**) l'è una letera de l'abecee latin.

Ind l'abecee foneteg internazional, ol simbol [y] al representa la vocala anterior serrada rotondada.
X

**X** (minuscol **x**) l'è una letera de l'abecee latin.

Ind l'abecee foneteg internazional, ol simbol [x] al representa la consonant fricativa velar sorda.

## In lombard
Intra i grafie lombarde, l'è dovrada de la SL per marcar i do possibele sortide del desvilup storeg dei sibillants: /ʒ/ o /z/. Ind i oltre grafie l'è dovrada domà per i forestesism compagn de *xilofon*, *xenofob*, etc.

## Riferiments
Semafer

El **semafer** a l'è 'n segnal stradal luminos doperaa in del regolà la circolazion stradala in di situazion indova che l'è necessari, per esempi in di crosavia o in di passagg pedonai indova i fluss de traffich a hinn in contrast in tra de lor.

Per convenzion internazionala i semafer han trii color: Verd, giald e ross. A segonda de la legislazion el vària l'orden de accension di lus e 'l roeul del giald.

## Alter progett

## Vos corelaa
*Stop (segnal)
*Semafer intelligent
*Semafer HAWK
*Semafer ferroviari
*Onda verda
Ampelmännchen

L**'Ampelmännchen** (*omin del semafer*) a l'è la figura antropomorfa doperada in di semafer pedonai de la Republega Democratega Todesca, doperaa anca incoeu in di zonn orientai de la Germania e, per di reson turistegh, anca in àlter canton del Stat. 

L'è staa ideaa in del 1961 del psicolegh Karl Peglau cont l'obietiv de sbassà el numer di incident pedonai in del Paes, ch'eren deventaa 'na granda causa de mort. In origin el voreva proppi modifegà el sistema di semafer, cont el sostituì del ross cont ona barra e del verd cont ona frescia, ma vist el volt cost de la modifega totala l'ha deciduu de doperà 'n sistema pussee comprensibil cont i semafer circolar.

Per semplificànn la comprension l'ha scernuu per el ross on omm in pee che cont i brasc el sbarra la via e per el verd 'n omm che 'l cammina, in origin a drizza ma poeu spostaa, per di reson ideològich, a manzina.

Cont la fin de la Germania orientàla el se pensava de adeguà i segnai orientai a quej occidentai, ma di protest han faa tegnì l'Ampelmännchen che l'è deventaa on simbol turistegh de la Germania intrega e anca doperaa di ostalgich. Di città, anca in la Germania occidentala, l'han installaa, anca in version de dònna.

## Galleria di foto

File:Ampelmaennchen Ost Warnlicht.jpg|Ampelmännchen doperaa 'me segnal de avvertiment
File:Ampelmaennchen Ost Fahrrad.jpg|Segnal pedon/bici
File:Ampelmännchen mit Regenschirm.JPG|Ampelmännchen cont ombrella
File:Ampelmädchen - Dresden.jpg|Ampelmädchen, la tosetta del semafer
File:East Berlin traffic lights3.jpg|Gadget
File:Karl Peglau Proposed Traffic Light.svg|El semafer parpognuu


## Riferiment
*L’omino dei semafori di Berlino

## Vos corelaa
*Ostalgie
*Omin del semafer
*Xiaolüren
Stat regional

On **Stat regional**, ciamaa anca **Stat di autonomij**, a l'è on Stat unitari indova che el poder a l'è devoluu vers di istituzion de caratter regional. 

A l'è different de on Stat federal perchè in d'on Stat regional el poder a l'è semper del Stat e l'è devoluu, menter in di federazion i entità substatai gh'han del poder sò e de on Stat centralista perchè l'esercizzi del poder a l'è compartii del governo central cont di àlter entità.

A l'è arent al Stat decentraa, anca se lilinscì la division a l'è pussee bassa che a nivell regional, 'me de provincia o de contea.

## Vos corelaa
*Stat federal
*Autonomia
*Home rule
Treno G.A.I.

El **Treno G.A.I.** a l'è on elettrotreno a quatter element  faa su a partì dal 1974 e doperaa dal 1978 e faa su del consorzi Gruppo Aziende Italiane 'me capostipit di elettrotreni e automotris ad azionament elettronegh.

## Storia
In di agn settanta, cont el volzàss del traffich pendolar, a l'è staa necessari potenzià la capacità e i lign e doperà di noeuv treni, vist che quej vègg despess eren di treni per di àlter servizzi adattaa. In del 1974 el nass el GAI, per fà su on treno adatt per i brev e medi distanza bon de viaggià, in prospettiva, anca a l'ester.

In del 1978 la scomincia la consegna, che la finiss in del 1981. In del 2007 a hinn accantonaa tucc.

## Caratteristich
El treno a l'éra faa su de dò motris ai estremm e de dò remorciaa in mezz, el tutt intercomunicant e bloccaa. I treni doperaven l'elettronega e eren faa per podè adattà l'ingress a tucc i marciapee di FS.

A l'era disponibil in version a du vestiboi (ALe 644) e a trii vestiboi (ALe 804). La version a trii vestiboi la permetteva on incarrozzament pussee svelt ma la cavava via 64 post.

## Bibliografia
* 
*
* Giovanni Cornolò, *Automotrici elettriche dalle origini al 1983*, Duegi Editrice, 2011 (ristampa del 1983), pp.&nbsp;262–272.
*

## Vos corelaa
*Automotris FS ALe 724

## Alter progett
Taser

El **Taser** a l'è 'n arma elettrega fada su de la Axon che la sbara du elettrodi ligaa a l'arma de 'n fil per paralizzà 'na persona o 'n animal, cont on tass de mortalità pussee bass de quell de 'na pistola.

## Alter progett

## Vos corelaa
*Arma minga letala
Corporativism

El **corporativism** a l'è el sistema indova che la società a l'è organizzada in grupp de interess ciamaa corporazion a segonda del sò lavorà.

Pòden vessègh di element de corporativism in la pupart di sistema economegh: Quell socialista, quell fassista e quel liberalista. A l'è tipicament, però, sociaa al fassism, 'me tentativ de resoeulv i conflitt in tra i lavorent e 'l capital senza la collettivizzazion, tipega di comunista, ma cont l'intervent autoritari del Stat e la costituzion di 'sti corporazion.

## Riferiment
* Corporativismo - Treccani

## Vos corelaa
* Organicism
Partii Liberal del Canada

El **Partii Liberal del Canada** 
(ingles: *Liberal Party of Canada*, franzes: *Parti libéral du Canada*),  a l'è 'n partii politegh canades de ispirazion liberala, soratutt in del camp social. A l'è retegnuu el partii natural de governo in Canada: A l'è a mità in tra el Partii Conservator del Canada, pussee a destra, e 'l Noeuv Partii Democrategh, pussee a sinistra e tucc i sò leader a hinn staa almen 'na voeulta Primm minister.

## Vos corelaa
*Liberalism in Canada
*Trudeauism
Limit de velocità

El **limit de velocità** de 'na strada a l'è la velocità massima permittuda per i mezz de strapòrt che se moeuven in su de lee, tipicament cattaa foeura di legislator, che la pò varià anca in fonzion del veicol guidaa, del sò caregh e di condizion de l'ambient.

## Vos corelaa
*Zona 30
*Velocità massima consiliada
*Velocità minima
*Segnal radar de velocità
Velocità massima consiliada

La **velocità massima consiliada** a l'è, in d'on quaj Stat, 'na velocità che l'è minga obbligatoria de respettà, a differenza del limit de velocità, ma a l'è consiliaa fàll per guidà ben e in sicurezza.

Despess, se superada e 'l gh'è on incident, a l'è motiv de dà part de la colpa al conducent che l'ha superaa la velocità massima consiliada anca se l'ha respettaa i regoll de la strada.

L'esempi pussee famos a l'è quell di Autobahn todesch, che han domà 'na "velocità consiliada" de 130 km/h, anca se in di situazion particolar a gh'è la possibilità che sien mittuu di limit obbligatori.

Per la convenzion de Vienna el segnal che 'l mostra la velocità massima consiliada a l'è un quadratt bloeu.

## Vos corelaa
*Limit de velocità
*Velocità minima
Pop (treno)

**Pop** (classifegaa **ETR 103** o **ETR 104**) a l'è on elettrotreno faa de la Alstom per el traffich pendolar e local de la Trenitalia, de la familia 
del Coradia Stream. El pò vèss a 3 o 4 sezion e 'l riva finna a 160 km/h.

L'è staa presentaa per la prima voeulta a InnoTrans 2018 a Berlin. In Italia a l'era staa giamò anticipaa, insemma al Rock, cont l'hashtag "lamusicastacambiando", ossia "la musega l'è dree a cambià", in riferiment ai nomm musegai de 'sti treni. L'è part de on progett per smezzà l'età media di rotabij doperaa per el servizzi regional italian.

L'è ciamaa de Trenord *Donizetti*.

## Servizzi
El treno a l'è dotaa de 'n moderno sistema de intratteniment e se informazion ai passegee, oltra che del Wi-Fi. Per la sicurezza la gh'è la videosorveglianza e 'n sistema conta-passegee. I Region pòden modifegà la disposizion di post in manera fazila.

## Riferiment
*Trenitalia, test ora anche per nuovo treno regionale "Pop" assieme al "Rock" su circuito Velim
*(IT) First ‘Pop’ train for Trenitalia presented (updated)
*Trenitalia e Alstom: il primo treno regionale Pop pronto per i test
*La nuova flotta regionale 
*Alstom at InnoTrans 2018
*Alstom POP for Trenitalia in Velim
*Milano, pronto al debutto il nuovo treno Donizetti di Trenord: scattano i test sulla rete ferroviaria

## Vos corelaa
*Rock (treno)
*Blues (treno)
*Swing (treno)
*Jazz (treno)

## Alter progett
Debit publegh

El **debit publegh** a l'è un debit faa de 'n Stat in di confront di alter soggett economegh, nazionai o forestee, che han ciappaa on credit cont di obbligazion o di tìtoi de Stat, per quattà i besogn monetari del Paes.

## Vos corelaa
*Stat per debit publegh
*Debit forestee
*Spesa publega
*Paregg de belangg
*Granda recession
*Insolvenza sovrana
Trabant

La **Trabant** l'è stada 'n automòbil fada su dal 1957 al 1991 in la Germania de l'Est e pensada 'me vettura per el pòpol, compagna de la Volkswagen del Terz Reich.

## Vos corelaa
*Trabant 1.1
*Trabant P60
*AWZ P70
*Trabant 601
*Trabant P50
Stat mader

**Stat mader** (in ingles **Nanny State**) a l'è 'n termen nassuu in del mond del conservatorism britannich per parlà de 'n Stat iperprotettiv cont i sò cittadin e che 'l interferiss cont i sò scern personai.

## Vos corelaa
*Paternalism
Carensgia

La **carensgia** a l'è el tocch de strada destinaa a la circolazion di veicoi senza barrier a separàj lateralment in tra de lor. La carensgia a l'è dividuda in vuna o pussee corsij e pòden marcià sia a sens unich, per esempi in di strad pinscinn di città o in di arterij principai a dò o pussee carregiaa, sia a dobbi sens, 'me in di strad urban e extraurban de media dimension.
Prima Croxada

La **Prima [[Croxada]]** (1096 - 1099) l'è staita una spedizion militara ciamada del Papa Urban II per liberar Jerusalem e i Lœg Sants dei musulman, plu aidar l'imperador bizantin Alessi I Comnen a combater contra i turc seljuqids qe, despò de la bataia de Manzikert, i hiva ciapad tuts i territore asiateg de l'Imper.

Ol discors del Papa a'l Concili de Clermont (ind el qual al saress nassid ol famos *[[Deus vult]]*) l'ha infiamad i anem de la picola nobiltaa, qe l'ha organizad la spedizion. I croxads i s'è trovads tuts insema a Costantinopel (1096), indove i ha jurads de ridar a l'imperador i terre bizantine qe i havress reconquistads; despò i è staits portads de l'oltra banda del Bosfor (1097) e insema a un esercet bizantin i ha reciapad Nicea. Ind la bataia de Dorilee i ha vencids i turc, per po indar inants a travers l'Anatolia, fina a Antioqia.

Qé i croxads deperlor (i forze bizantine i era indaite a Cipro) i ha portad un long assede (1098), ind el qual i ha ris'ciad de vesser sconfids. Vencide i trupe musulmane contra ogne aspetativa, i croxads i ha po conquistad la costa siriana e i ha metid sota assede Jerusalem (1099).

Despò de la borlada de la citaa, l'è stait fondad ol Regn de Jerusalem e elejid sovran Gofred de Buion col titol de *[[Advocatus Sancti Sepulchri]]*. Infina, con la granda vitoria ind la bataia de Ascalon, i conquiste croxade i è staite metide a'l segur.

## Riferiments
*  

## Olter projets
Rock (treno)

**Rock** (ciamaa del produttor "Caravaggio", cioè "Carevasg", classifegaa **ETR 421** e **ETR 521**) a l'è 'n elettrotreno pensaa per el strapòrt local e pendolar de la Trenitalia e di Ferrovienord e faa su de la Hitachi Rail Italy per andà in servizzi in del 2019.

L'è a dobbi pian e 'l pò vègh quatter o cinch carrozz: cont i sò quatter carrej motor el pò rivà a 160 km/h.

Insemma al Pop a l'è part del progetto "#lamusicastacambiando", ossia "la musega l'è dree a cambià", per smezzà l'età media di rotabij regionai italian. L'ha faa el primm viagg commercial el 31 de magg 2019 e 'l primm gir cont i autorità el 14 de giugn.

## Storia
In del 2016 Trenitalia la ordena 39 treni Rock a Hitachi Rail Italia per 333 milion de Euro, cont on'opzion finna a 300 treni e 'l primm set l'è staa completaa in del 2018 a Pistoia. Trenitalia l'ha poeu crompaa in total 118 treni, de quatter, cinch e ses cass. In del 2019 hinn andaa in servizzi in l'area de Bologna.

In del settember 2018 i Ferrovij Nord Milan nonzien de cromà finna a 120 Carevasg in on period de vott agn, cont on primm orden de 30 treni a quatter cass per 238 milion. I consegn a hinn scominciaa in del 2020.

## Design
L'è 'n treno a du pian a volta capacità per el traffigh regional, consideraa de qualità equivalenta ai coev treni de l'alta velocità e comparaa ai rotabil che 'l sostituiss l'è pussee comod e l'è pussee accessibel per i gent cont on handicap, oltra a consumà el 30% in men de energia e vèss reciclabel al 95%.

Di àlter mesur ambientai a hinn la frenadura rigenerativa, 'n bass rumor del freno, on sistema de aria condizionada che 'l se adatta al numer di personn a bord, inluminazion LED e possibilità de caregà bici elettrigh.

Ogni treno l'è bon de rivà a 160 km/h cont i 3 kV CC de la red italiana e i element de trazion hinn montaa per la pupart in su l'imperial, inscì de permètt de 'vegh pussee passegee, e l'è bon de accelerà fiss velos, inscì de volzà la pontovalità.

Per la sigurezza el gh'ha su di telecamber con rilevament di comportament fallaa.

## Galleria di foto

File:Trenord Hitachi Caravaggio at Como San Giovanni.jpg|Version de la Trenord
File:Innotrans 2018, Berlin (P1070405).jpg|Dettaj del mus
File:Hitachi Caravaggio Top-deck Interior.jpg|Interno de la version Trenord
File:J33 745 Triebzug Hitachi Rock.jpg|Vista denanz
File:Trenitalia Caravaggio Velim.jpg|Treno in corsa a Velím
File:Trenitalia ETR Caravaggio.jpg|Treno in proeuva a Velím


## Riferiment
*Trenitalia: si chiamerà Rock il nuovo treno regionale a doppio piano 
*Ferrovie: saranno classificati ETR 421 ed ETR 521 i Rock di Trenitalia 
*Hitachi presenta Caravaggio, il treno regionale del futuro 
*Ferrovie: viaggio inaugurale per Pop e Rock verso Bologna 

## Vos corelaa
*Pop (treno)
*Blues (treno)
*Swing (treno)

## Alter progett
Automotris FS ALe 724

L**'automotris FS ALe 724** a l'è 'n automotris elettrega a azionament elettronegh fàda su a la fin di agn '70 per el traffich suburban e pendolar. La gh'ha domà 'na gabina de guida perchè pensada per viaggià permanentement cobbiada in dò o pussee unità, de solit faa de 'na motris, 'na carrozza semipilota o 'na motris e in mezz di eventuai remorciaa.

Desdott a hinn staa crompaa di Ferrovij Nord Milan e immatricolaa in di automotris FNM E.750.

## Storia
In di agn settanta a l'éra necessari renoeuvà i treni per el servizzi suburban e pendolar, soratutt di automotris. L'esperienza del treno G.A.I. ad azionament elettronegh l'ha daa di bon resultaa che l'ha menaa i FS a ordenà 60 treni de quatter element: 30 faa de dò motris ALe 724 e de dò remorciaa intermedi Le 884 e i alter cont domà 'na motris e 'na carrozza semipilota Le 724 al post de la segonda motris.

El 14 de ottober 1982 a l'è consegnada la prima motris e in del 1983 entren in servizzi per la prima voeulta in su la metropolitana FS de Napoli per poeu spantegàss anca in di àlter Region.

Al 2016 la pupart di motris a l'è accandonada e quej doperaa a hinn in Piemont e in Campania, indova hinn doperaa insemma ai moderni Jazz per di servizzi locai e di riserva.

Cont el rivà di noeuv Pop el gh'aveva de vess tolt via in la primavera del 2021, ma a causa de la pandemia de COVID-19, inscì de permett de fà pussee de treni, a l'è tegnuu finna a la fin de l'emergenza.

## Caratteristich
I caratteristich innovativ a hinn la cassa in liga lingera, el contròll de potenza elettronegh e 'l fren a recuver de energia cont dissipazion a reostat.

L'è dotaa de 'n sistema de aggancc automategh che 'l permett de fà a la svèlta tucc i cobbiament necessari.

## Galleria di foto

File:03.11.97 Acqui Terme ALe 724.082 (14534080861).jpg|Treno in livrea navetta
File:Acqui Terme station 3.jpg|Treno in livrea XMPR
File:ALe 724 a Castellammare di Stabia.jpg|Convoeuj longh


## Bibliografia
*
* Giovanni Cornolò, *Automotrici elettriche dalle origini al 1983*, Duegi Editrice, 2012 (ristampa del 1983), pp.&nbsp;272–284.
*
*

## Vos corelaa
*Treno G.A.I.

## Alter progett
Man de tegnì

La **man de tegnì** a l'è el lat de tegnì in su la strada per i mezz de strapòrt, scernuu de Stat a Stat e doperaa per volzà la sicurezza di strad per evità di sconter frontai.

Al dì d'incoeu la pupart di Stat la guida a drizza, scerna minoritaria finna al 1800. Tipicament i Stat ch'eren soggett a la colonizzazion inglesa guiden a manzina.

## Alter progett

## Vos corelaa
*Dagen H
*H dagurinn
Paternalism

**Paternalism** a l'è 'n termen, doperaa tipicament in manera peggiorativa, per descriv l'azion del limità la libertà de vergun o de 'n grupp con volontà de fàgh del ben e impedìgh de fallà.

El termen a l'è staa doperaa in politega per la prima voeulta del John Stuart Mill e l'è deventaa poeu tipich di ambient delle liberalism classich e del conservatorism liberal, in accezion critega de quej che voeuren mett 'n etica de Stat.

## Riferiment
*Paternalism - Britannica

## Vos corelaa
*Autoritarism
*Stat mader
*Conservatorism social
Sens unich

El **sens unich** a l'è el sistema de gestion del traffich indova che 'na carensgia la accettà domà la circolazion in d'on sens de marcia.

De solit a hinn doperaa in di vij urban stregg, in ciascheduna di carensg di autostrad (la strada a l'è a doppi sens ma i carreggiaa a sens unich), in di svincoi e in di intersezion a nivell desfalsaa.

'Na varianta a l'è el sens unich alternaa, indova che 'na carensgia a l'è doperada prima de 'n sens e  poeu de l'alter a alternà.

## Vos corelaa
*Sens unich alternaa
Universitaa

Una **universitaa** (del latin *universitas, -atis*: comunitaa, corporazion, associazion) l'è un istitud d'istruzion superior.

La g'ha havud orijen ind el Medioev, ind el XI secol, quand qe ind i convents europee s'è començad a far dei lezion, e intoren ai istituzion eclesiastege i studios e i students i ha començad a organizar-s in corporazion o *universitates*.

I lavora a la produzion (recerca), conservazion (biblioteca) e trasmission (istruzion) de la conoscienza.

## Riferiments
*
There Is No Alternative

**There Is No Alternative** (**A ghe n'è minga de alternativa** in ingles) a l'è 'n slogan doperaa assee de la prima ministra conservatora Margaret Thatcher, in riferiment al capitalism de liber mercaa in opposizion al socialism, 'me unega soluzion possibila per volzà el benesser de tucc e portà innanz l'economia.

El slogan a l'è staa poeu doperaa anca di àlter politegh, soratutt de l'area conservatora e liberalista, 'me la Angela Merkel in riferiment a la crisi del debit europee.

## Vos corelaa
*Thatcherism
*The lady's not for turning
Economia de mercaa

L**'economia de mercaa** a l'è el sistema econòmich indova che i investiment, la produzion e la distribuzion a hinn guidaa di segnài de prezzi derivaa de la domanda e offerta. In d'ona economia de mercaa a gh'è di fattor de mercaa che gh'han on roeul dominant in l'allocazion di capitaj e di resors de produzion.

## Riferiment
*Economia di Mercato - Il Sole 24 Ore 

## Vos corelaa
*Liber mercaa
*Economia pianificada
*Economia messedada
*Economia sociala de mercaa
Boriana

La **boriana** a l'è 'n quajsesia stat disturbaa de l'atmosfera de 'n corp celest e che 'l colpiss anca la soa superfis cont di condizion meteorologich importànt. 

La pò vèss caratterizzada de vent fort, saett e pioeuva (on temporal) o de vent che 'l sposta àlter material,  'me in la tempesta (giazz), la tormenta (nev) o la boriana de sabbia.

## Vos corelaa
*Ciclon
Capitalism

**Capitalism** a l'è 'n termen doperaa per parlà del sistema econòmich fondaa in su la proprietà privada di mezz de produzion e del sò doperà per profitt cont el lavorà salariaa, la libera concorrenza, el cumulà di capitaj, el scambi volontari e 'l sistema di prezzi.

## Riferiment
*Capitalismo - Treccani

## Vos corelaa
*Economia de mercaa
*Liber mercaa
*Anti-capitalism
*Capitalism clientelar
*Capitalism popolar
*Man invisibil
*Capitalism sostenibil
*Socialism de mercaa
Socialism cont di caratteristigh cines

El **socialism cont di caratteristigh cines** a l'è l'ideologia offiziala del Partii Comunista Cines, ciamada inscì dal 1982 grazia a 'n descor del Deng Xiaoping indova che 'l invitava a fà su 'n comunism per la Cina.

'Sto socialism a l'è fondaa in su 'n economia de mercaa orientada a la multiproprietà e a la predominanza del settor publegh e per el Partii a l'è l'adattament del marxism-leninism a la situazion cinesa e che a l'è necessari desviluppà di industrij fort per passà al socialism.

'Sto modell a l'è staa poeu adattaa anca in alter Stat comunista de l'Asia 'me el Vietnam.

## Riferiment
*Cos’è il socialismo con caratteristiche cinesi?

## Vos corelaa
*Socialism scientifegh
*Economia de mercaa a orientament socialista
*Economia socialista de mercaa
*Socialism de mercaa
TheShow

I **TheShow** a inn 'na cobia de youtuber e personagg televisiv italian, fada su de l**'Alessio Stigliano** (Milan, 4 sginer 1991) e de l**'Alessandro Tenace** (Milan, 10 marz 1991).

La cobia a l'è nassuda in del 2013 e l'è rivada a 'n gran success grazzia al format di esperiment sociai, ciapad di youtuber american.

## Biografia
I TheShow s'inn cognossud de fiolit, desgià che staven de cà in la midema cità, e sgiamò faseven di spetacolit indeperlor. Fann anca el licee insemma, per poeu separàss a l'università, anca se tucc e du vann a fà el Politecnegh de Milan.

In l'otober 2013 derven el sò canal YouTube e publeghen el sò prim video, "maner de andà a proveder alternative", che 'l deventa a la svelta un video viral, e inn stad i prim a portà al success in del publegh italofon el format di esperiment sociai.

Per du agn de fila a inn premiax ai Web Show Awards 'me "Rivelazzion" in del 2014 e "Top Prank" (*Scherz Pussee Bon*) in del 2015.

In del 2016 riven al milion de iscrit e dann foeura el sò liber, "Fallo", indova che parlen di sò tecneghe per superà l'ansia e ciapen part a Pechino Express in del team "I socialisti" e vincen.

In del 2017 a inn inviad del programa Rai Nemo - Nessuno escluso e de Social House, indova che restruturen 'na veggia cà per trasformàlla in d'on spazzi de agregazzion.

El 29 de masg del 2020 inn cusad de fà finta de vesser di "assistent civegh", o ben di sorveliant volontari insubid poch prima del minister Francesco Boccia per fà respetà i norme de distanziament social per el COVID-19, cont una petorina e on badge fàls del comun de Milan, e sarien andad dent in d'on bar indova che havarien fad s'ciopà on petard in sul desch per poeu menascjà de fà 'na multa al barista. Inn poeu denonziad de la Polizzia de Stat per usurpazzion de titoi el prim de sgiugn.

El 31 de masg 2023 dann foeura un video indova che mostren che, in realtà, hann fad un scherz propi de nagot, cont el meter una micceta in su 'n tavolin foeura indova che du parlaven senza mascherina, e poeu l'è stad picad quell che l'ha fad el scherz.

## Programma TV
* *[[Quanto manca]]* (Rai 2, 2014)
* *[[Fattore umano]]* (Italia 1, 2015)
* *[[Pechino Express (quinta edizion)|Pechino Express]]* – *vincitori* (Rai 2, 2016)
* *[[Nemo - Nessuno escluso]]* – *inviati* (Rai 2, 2017)
* *[[Prank and the City]]* (MTV, 2017)
* *Social House* (Rai 4, 2017)
* *[[90 Special]]* (Italia 1, 2018)
* *Saranno Isolani* (Italia 1, 2018)

## Videoclip
* *Non c'è due senza trash* – Fedez (2015)
* *[[Andiamo a comandare]]* – Fabio Rovazzi (2016)

## Oeuver
* 

## Riferiment
*Milano, la vice sindaco Scavuzzo contro i due youtuber di The Show: "Bravata inaccettabile"
Universitaa de Bangor

L**'Universitaa de Bangor** (galles: *Prifysgol Bangor*; ingles: *Bangor University*) l'è una universitaa situada a Bangor, Gwynedd, Galles. L'è staita fondada ind el 1884, e fina a'l 2007 la faxiva part de la Universitaa del Galles, de la quala l'era staita vun dei member fondador ind el 1893. Al dé d'incœ la g'ha plu de  students e  member del personal.

## Riferiments
*  

## Ligam del fœra
*  bangor.ac.uk, sit ofiçal.
Segnal stradal

I **segnai stradai** a hinn di segnai mittuu in su la strada per informà i conducent in sui obbligh e pericoi de la strada e dà di indicazion in sui località e post arent.

## Storia
Giamò i primm civiltà ch'even faa su di strad even mittuu di segnai per indicà soratutt i distanz di città pussee important de la zona, per esempi i peder miliar di roman.

Giamò in del 1600 di città europee even mittuu di segnài per regolamentà la precedenza in tra i carr che ghe viaggiaven dent.

Cont el rivà e la diffusion di automòbil in di primm agn del 1900 a l'è deventaa necessari anca doperà di segnai per nonzià el pericol, i proibizion, i obbligh e i precedenz.

In del 1909 noeuv governi europee s'hinn accordaa in sui pittogramma de doperà per la curva, l'incros, el passagg a nivell e doss. L'è staa el principi de 'n lavorà che l'ha menaa al nass di segnài stradai europee, finii in del 1949.

## Categorij e convenzion
La Convenzion de Vienna in su la segnaletega stradala del 1968, firmada de 52 paes, la preved i:
*Segnai de perigol
*Segnai de precedenza
*Segnai de proibizion
*Segnai de obbligh
*Segnai de corsia reservada
*Segnai de informazion e de servizzi
*Segnai de direzion
*Pannej integrativ

Stat Unii, Canada, Irlanda, Noeuva Zelanda e Australia han desviluppaa on sò sistema fondaa in sul Manual on Uniform Traffic Control Devices american che 'l preved:
*Segnai de regolamentazion
*Segnai de pericol
*Segnai de guida
*Segnai per la gestion di emergenz
*Segnai temporari
*Segnai de scoeula
*Segnai di tram e treni
*Segnai di biciclett

A differenza di segnài de Vienna 'sti segnài fann ampi us, soratutt in di Stat Unii, del test inveci che di pittogramma.

## Alter progett

## Vos corelaa
*Semafer
Socialism de mercaa

El **socialism de mercaa** a l'è el sistema de economia de mercaa ispiraa a di idej socialista, per esempi cont la presenza di aziend socializzaa o 'n fin social de l'economia di mercaa.

El modell pussee famos a l'è quell del socialism cont di caratteristigh cines, che l'ha menaa a vuna di economij pussee gross del mond. Anca el Vietnam l'ha adottaa 'n economia arenta, ciamada economia socialista orientada al mercaa.

## Riferiment
*Economia Socialista di Mercato - Bankpedia

## Vos corelaa
*Socialism
*Economia messedada
Corsia de marcia

La **corsia de marcia** a l'è la part de carensgia progettada per ospità 'n unega fila de veicoi e donca controllà el traffich e sbassà i conflitt in tra i vittur.

I corsij pòden vèss sia per tucc i veicoi sia reservaa per di veicoi in particolar (in 'sto cas, in d'ona quaj legislazion a l'è considerada pu part de la carensgia ma domà de la strada) o vèss dedicaa a interconnett di strad a velocità different, 'me i corsij de accelerazion e decelerazion per andàgh dent in la pupart di autostrad.

## Vos corelaa
*Corsia de emergenza
*Corsia dinamega
Superstrada

La **superstrada** a l'è 'na strada a scorriment svelt, despess a carensg separaa, che però la gh'ha no i caratteristich tecnegh costruttiv de 'n autostrada, per esempi in la larghezza di corsij o in di dispositiv de sicurezza.

## Alter progett

## Vos corelaa
*Autostrada
*Semi-autostrada
Jeremy Corbyn

El **Jeremy Corbyn** (Chippenham, 26 magg 1949) a l'è 'n politegh britannegh, leader del Partii Laborista del Regn Unii  e de l'opposizion dal 2015.

Corbyn a l'è 'n socialista democrategh e 'l sostegn la possibilità de tornà indree in sul cammin de l'austerità e di privatizzazion di servizzi publegh e di ferrovij.

## Vos corelaa
*Ed Miliband
*Tony Blair
Tramont

El **tramont** a l'è 'n moment in che ona stella, tipicament el Sô, la descompariss sotta l'orizont.

## Alter progett

## Vos corelaa
*Alba
Reaganomics

**Reaganomics** (portmanteau de *Reagan* e *Economics*, ciamaa anca **Reaganism**) a l'è l'insemma di politegh economegh faa del Ronald Reagan 'me President di Stat Unii dal genar 1981 al genar 1989.

Ligaa fortement al coev thatcherism de la prima minista inglesa Margaret Thatcher (1979-1990), el prevedeva 'na reduzion del cress del debit publegh, 'na reduzion di tass in sul lavorà e in sui reddit, la deregolamentazion e 'l contròll de l'emission monetaria per sbassà l'inflazion.

In del sò desvilupp a hinn staa importànt el premi Nobel Milton Friedman e l'Arthur Laffer, oltra a 'n general affermàss universitari di idej liberista in l'economia.

## Riferiment
* Reaganomics - Treccani

## Vos corelaa
*Neoliberism
*Curva de Laffer
*Thatcherism
Robert Oppenheimer

El **Julius Robert Oppenheimer** (New York, 22 april 1904 – Princeton, 18 febrar 1967) l'è staa on fisegh american che l'ha daa di contribuu importànt in la fisega moderna, in particolar a la meccanega quantistega, ma  a l'è famos soratutt per la costruzion de la prima bomba atomega in l'ambit del progett Manhattan e a la successiva cris di coscienza che l'ha menaa a refudà el lavorà per quella a l'idrogen.
Union personala

L**'union personala** a l'è la situazion de du Stat cont el midemm monarca ma che hinn sovran e independent in tra de lor. L'esempi pussee famos a l'è quell di Reamm del Commonwealth, di Stat sovran che comparissen el Re d'Inghilterra 'me monarca.

I Union personai pòden nass per di question dinastegh che menen pussee Stat a 'vègh el midemm monarca, a di accord in tra i Paes o per di question storegh, 'me in del cas del Commonwealth di Nazion o de guerra, come in del cas de l'Albania italiana, nominalment independent ma cont el Re d'Italia 'me Re.

## Vos corelaa
*Union dinastega
*Union real
*Monarchia federala
Ciel

El **ciel** a l'è el spazzi sideral visibil de 'n corp celest, tipicament la Terra. In di corp celest cont on'atmosfera, per i fenomeni de rifrazion e diffusion, el gh'ha di color, in del cas terrester che varin a segonda di condizion meteorologich.

## Vos corelaa
*Ciel (religion)
*Celest
Alba

L**'alba** a l'è el moment intermedi in tra la nocc e 'l dì pien, quand che se veden i primm lus, e 'l culmina cont la levada del Sô.

## Vos corelaa
*Levada del Sô
Liberalism american

Per **liberalism american** se intend l'ideja politega americana che la gionta al liberalism social i idej de economia messedada e de la giustizia sociala. El termen a l'è doperaa in contratendenza respett al rest del mond perchè in di Stat Unii el gh'è mai staa di fort moviment socialista, comunista o laborista, dònca la pupart de la politega a l'è ispirada a di principi liberaj e 'l termen a l'è deventaa 'n sinònim de politega che in Europa la se ciamaria socialista liberal, ossia a favor di libertà individuai, a l'intervent del Stat in l'economia e a favor de la giustizia sociala.

## Vos corelaa
*Conservatorism american
Tony Blair

El **Tony Blair** (*Anthony Charles Lynton Blair*, Edimburgh, 6 de magg del 1953), l'è 'n politegh britannegh. L'è staa el primm minister del Regn Unii dal 2 de magg 1997 al 27 giugn 2007. 

L'è staa protagonista di politegh ciamaa New Labour, ossia de recognossiment de la società capitalista e de la pupart di obietiv de la società liberala, cont on ciar refud del socialism, refudaa de 'na part del Partii ma che l'ha daa ai laborista la soa pussee granda vittòria.

## Riferiment
*Tony Blair - Treccani

## Vos corelaa
*Blairism
*New Labour
Deregolamentazion

La **deregolamentazion** (ciamada anca **deregolazion**, de l'ingles *deregulation*) a l'è el process de che i governi e i Stat deciden de sbassà el contròll in sul mercaa e su l'economia per incoraggià la soa espansion sènza el contròll de 'n orghen central.
New Labour

**New Labour** a l'è el termen doperaa per riferìss al period de guida del Partii Laborista del Regn Unii de part del Tony Blair e del Gordon Brown, in tra la mità di agn '90 e 'l 2010, che l'ha alteraa i principi originari del partii per accettà el liber mercaa 'me manera pussee bòna per rivà a la giustizia sociala e a l'eguajanza di opportunità, in del respett de la pupart di reformi faa del thatcherism.

## Vos corelaa
*New Democrats
Miracol del Cile

**Miracol del Cile** a l'è 'n termen doperaa del Premi Nobel liberista Milton Friedman per parlà del cress de l'economia in del Cile de Pinochet di agn 1980, che l'eva scernuu 'n economia fondada in sul liber mercaa, differenta de quèlla collettivista del Salvador Allende, e l'aveva cattaa foeura di consiliee in di Chicago Boys. Per el Friedman l'economia de mercaa a l'è stada anca importànta in del process che l'ha menaa a la transizion vers de la democrazia.

## Vos corelaa
*Augusto Pinochet
*Liberism
Levada del Sô

La **levada del Sô** a l'è el moment che el Sô l'appar a l'orizont, ossia el moment terminal de l'alba.

## Vos corelaa
*Alba
*Tramont
Reddit de bas

El **reddit de bas**, ciamaa anca **reddit de cittadinanza**,  a l'è 'na somma de danee dada regolarment a tucc i cittadin o resident permanent de 'n Stat o territori, sènza distinzion e cont la possibilità de cumulàll cont di àlter reddit de lavorà.

A l'è mìnga de sconfond cont el reddit minim garantii, che l'è 'na mesura de assistenza destinada  a quej cont on reddit assee bass e donca per permettegh de proved a lor midemm.

## Riferiment
*Reddito di cittadinanza e reddito minimo garantito: differenze
Macchina del Turing

La **macchina del Turing** a l'è 'n modell matematich de calcol che  'l reppresenta 'na macchina astratta che la manipola i dacc in su 'n bindell, potenzialment infinii, a segonda di regoll de 'na tabella. Anca se l'è 'n modell assee semplis, daa on algoritm  informategh la se pò costruì semper la relativa macchina del Turing, per la tesi de Church-Turing.

La lavora in su 'n bindell infinii dividuu in cell discrett e 'na testina la legg on caratter, ciappaa de 'n alfabett giamò deciduu prima, e a segonda del caratter el decid se spostà el bindell, se scriv on noeuv caratter, cambià de stat o fermà la computazion.

L'è stada teorizzada in del 1936 de l'Alan Turing per parlà del problema de la decidibilità.

La completezza Turing a l'è l'abilità de 'n sistema de istruzion de emulà 'na macchina del Turing, on lenguagg Turing complett a l'è bon de fà tucc i compit che se pòden dà a 'n computer, foeura che per la memoria finida.

## Variant
### Macchina multibindell
La macchina del Turing multibindell a l'è compagna de quèlla classega la ma la gh'ha pussee bindell e donca la gh'ha la possibilità de scernì, in la soa tabella, che bindell moeuv e in su che bindell legg e scriv.

### Macchina minga deterministega

La macchina del Turing minga deterministega la permètt de 'vègh on parallelism degià che in la presenza del midemm stat la permett pussee transizion.

### Macchina universala

La macchina del Turing universala a l'è 'na macchina del Turing bona de simulà tucc i alter macchin del Turing.

## Riferiment
*Le Macchine di Turing 
*Macchine di Turing non deterministiche 
*Macchine di Turing 
*Macchina di Turing universale 

## Vos corelaa
*Programmazion imperativa
*Architettura de Von Neumann
*Architettura Harvard
*BlooP e FlooP
*Problema de la fermada
*Macchina minga organizzada
*Macchina a stat finii
*Ipercomputazion
Carlo Lottieri

El **Carlo Lottieri** (Bressa, 6 de november 1960) a l'è 'n filosof politegh italian, de la correnta del liberalism classegh.

## Biografia
Alev de Alberto Caracciolo, l'ha studiaa a Genoa, Ginevra e Paris, indova che l'ha otegnuu el dotoraa de ricerca sotta la direzion del Raymond Boudon e cont 'na tesi in su "Idéologie et science dans la sociologie politique de Gaetano Mosca".

L'ha collaboraa cont el Václav Bělohradský a l'università de Triest, in del magg 2003 el deventa ricercator in filosofia del diritt a la Facoltà de Giurisprudenza de Siena, indova che per agn l'ha insegnaa Dottrina del Stat. Semper in del 2003, insemma a l'Alberto Mingardi e Carlo Stagnaro, l'ha fondaa l'Istitut Bruno Leoni, ispiraa a la tradizion liberala del Luigi Einaudi e del Sergio Ricossa.

L'ha curaa la tradizion di oeuver del Bruno Leoni in ingles, spagnoeu, franzes e cecch.

Al dì d'incoeu l'insegna Filosofia del Diritt a Verona e Filosofia di Scienz sociai a Lugan.

## Pensee
El pensee del Lottieri el se desviluppa in l'ambit del liberalism classegh e cont la lettura di autor elitista anca cont di svesinanz cont el moviment libertari american e la contrarietà a la burocrazia, vista 'me mezz anti innovazion. L'è vesin al Gianfranco Miglio in del sò pensee in sul federalism.

## Liber
* *Denaro e comunità. Relazioni di mercato e ordinamenti giuridici nella società liberale*, Napoli, Guida Editori, 2000 
* *Il pensiero libertario contemporaneo. Tesi e controversie sulla filosofia, sul diritto e sul mercato*, Macerata, Liberilibri, 2001
* *Le ragioni del diritto. Libertà individuale e ordine giuridico nel pensiero di Bruno Leoni*, Treviglio - Soveria Mannelli, Facco - Rubbettino Editore, 2006
* *Come il federalismo fiscale può salvare il Mezzogiorno*, scritto con Piercamillo Falasca, Soveria Mannelli, Rubbettino, 2008
* *Credere nello Stato? Teologia politica e dissimulazione da Filippo il Bello a WikiLeaks*, Soveria Mannelli, Rubbettino, 2011
* *Liberali e non. Percorsi di storia del pensiero politico*, Brescia, La Scuola, 2013
* *[[Guglielmo Ferrero]] in Svizzera. Legittimità, libertà e potere*, Roma, Studium, 2015
* *Every New Right Is A Freedom Lost*, Plano TX, Monolateral, 2016
* *Un'idea elvetica di libertà. Nella crisi della modernità europea,* Brescia, La Scuola, 2017

## Vos corelaa
*Istitut Bruno Leoni
Scoeula de Chicago

La **scoeula de Chicago** a l'è 'na scoeula de pensee economega nassuda a l'Università de Chicago, fondada in su la promozion de la trasformazion de la società in sens liberista, cont el recognossiment de l'intervent del Stat in l'economia domà in di situazion particolar.

I sò esponent pussee important a hinn staa el Milton Friedman e 'l George Stigler e i sò sostenitor a hinn ciamaa anca neoliberista. Han influenzaa i politegh del governo american del Ronald Reagan e del governo ingles de la Margaret Thatcher e i sò student sudamerican, i inscì ciamaa Chicago Boys, han lavoraa in Cile insemma al tecnegh José Piñera, minister de l'economia, per rivà al miracol del Cile, durant del governo de l'Augusto Pinochet.

## Vos corelaa
*Scoeula austriega
*Monetarism
Giovanni Barbareschi

El **Giovanni Barbareschi** (Milan, 11 febrar 1922 - 4 otober 2018) l'è staa on pret, partigian e antifassista italian, giust in tra i nazion.

## Ligamm de foeura

* Retecivica Milano - scheda   
* Suffragio - scheda
* Corriere della Sera
* ANPI Varese - scheda
Segonda Croxada

La **Segonda [[Croxada]]** (1146 - 1149) l'è staita la segonda dei spedizion majore in Terra Santa. L'obietiv l'eva portar socors a'l Regn de Jerusalem, minaçad de l'Emir de Mosul, ol Zenji, qe ind el 1144 l'hiva ciapad Edessa (capitala de l'omonema contea croxada), la prima citaa conquistada dei cristian ind la Prima Croxada a tornar ind i man dei musulman.

## Storia
Ciamada del Papa Eujeni III e predicada del Bernard de Ciaravall, l'è staita la prima guidada dei sovran europee: Luis VII de França e Corad III de Svevia, insema a tants olter nobei.

Ol prim a rivar a Costantinopoli l'è stait l'esercet todesc, ma g'è stait dei contrasts con l'Imperador Bizantin Manuel I, qe donca l'ha refudad de dar-g dei rinforz; rivads in Anatolia, i croxads i è staits venxids dei Seljuqids e i è tornads indree.

I frances i ha tegnid dei relazion meiore coi bizantin, ma l'invasion normana de l'Imper l'ha obligad l'imperador a tegnir tute i trupe in Grecia. Insé, i frances e qell qe 'l restava dei todesc l'è partida per Jerusalem, ma (a dispet de la vitoria de Efes), la guerrilia turca e i epidemie i ha decimad i cristian.

Rivads a Jerusalem, insema ai trupe del Regn i ha metid sota assede Damasc, ma i g'è miga rivads a ciapar-la.

## Conseguenze
La croxada l'ha portad a'l pejorar dei relazion coi bizantin e l'atac a Damasc l'ha slontanad l'uneg stat musulman qe l'havress havud dei vantaj a liar-s coi cristian, per frontar la vœia de conquista del Zenji.

L'uneg sucess de la croxada l'è stait lontan del Orient Median, a Lisbona: qé, una spedizion partida de l'Ingilterra via mar l'ha aidad i trupe portogese a ciapar la citaa contra i musulman.

## Riferiments
*
John Major

El **John Major** (Londra, 29 de marz 1943) l'è 'n politegh britannegh.

Member del Partii Conservator del Regn Unii, l'è staa primm minister dal 28 november 1990 al 2 magg 1997. L'è staa minister in di governi precedent de la Margaret Thatcher, che 'l gh'ha lassaa la guìda del Paes e del Partii dopo avè capii che 'na soa rielezion l'avaria menaa a 'n strapp in del partii.

## Vos corelaa
*Tony Blair
Natura

La **natura** a l'è l'insemma de tucc i robb che esisten in la soa forma de totalità cioè di formi che se manifesten dent.

## Vos corelaa
*Biologia
*Ecologia
Delocalizzazion

La **delocalizzazion** a l'è el spostament de 'n attività produttiva de 'n Paes a 'n àlter, tipicament per di reson de cost e de produttività.

## Vos corelaa
*Outsorcing
Stalinism

El **stalinism** a l'è la politega doperada del Stalin dal 1924 al 1953 in URSS. Offizialment el Stalin el se riferiva al marxism-leninism sènza mofidegàll ma in pratega el sò pensee a l'éra assee different sia del leninism sia del pensee internazionalista di teorich 'me el Lev Trockij e la Rosa Luxemburg.

Dòpo de la soa mort e de la destalinizzazion a l'è staa doperaa anca per parlà di regimm, 'me quell albanes de l'Enver Hoxha, quell cines del Mao Tse Tung o quell de la Corea del Nord, che han smorzaa i sò rappòrt cont l'URSS per restà pussee arènt al pensee del Stalin.

## Riferiment
*Stalinism - Britannica

## Vos corelaa
*Juche
*Maoism
*Hoxhaism
*Neostalinism
*Cult de la personalità del Stalin
*Grand purgh
*Congress quell de 20 del Partii Comunista de l'Union Sovietega
*Architettura stalinista
Nibble

El **nibble** (in ingles "morsettin") a l'è 'n insemma de quatter bit, ossia de mezz byte.

Nassuu quand che i computer doperaven ancamò pocch bit, incoeu a l'è doperaa soratutt per la conversion di binari in esadecimal.

## Vos corelaa
*Bit
*Byte
Individualism

L**'individualism** a l'è 'na posizion morala e de filosofia politega che la sottalinia el valor moral de l'individov e che la promoeuv l'autonomia de la persona, la volontarietà di rapport sociai e l'opposizion al collettivism.

A nivell politegh l'individualism a l'è in tra i fondament del liberalism e de l'anarchism.

## Vos corelaa
*Anarco-individualism
*Egoism
Leninism

El **leninism** a l'è la corrent del comunism ispirada al marxism e al pensee del Lenin e a la soa messa in pratega dòpo de la revoluzion d'ottober.

## Riferiment
*Leninismo - Treccani

## Vos corelaa
*Marxism-leninism
*Trozkism
Gesa de Sant Angel

La **Gesa de Sant Angel** (in milanes vegg *gesa de Sant Anger*; in italian *Chiesa di Santa Maria degli Angeli* o *Chiesa di Sant'Angelo*) a l'è ona gesa catolega del center de Milan.
La gesa l'è fada de 'na navada unega, cont intorna on gran numer de capell, decoraa di artista pussee important del manierism e barocch lombard.


|Fontana San Francesco de Giannino Castiglioni, Lierna


## Storia
La gesa de Sant Angel l'esist giamò a partì del secol XIII, e l'era in di man di francescan (el nomm de la gesa, de fatti, l'è ligaa a la basilica de Assisi): la prima gesa però l'è stada trada giò in del Cincent, perchè la se trovava là indè che i Spagnoeu i voreven tirà su i Bastion. Donca, l'è staa progettaa 'na gesa noeuva, e s'è cominciaa a falla su in del 1552.

I lavô hinn andaa inanz fina al 1630, e gh'hann daa a la gesa on'impronta barocca bella ciara. Arent a la gesa a gh'è staa faa on convent di francescan, che però l'è staa sopress in del 1810, al temp de Napoleon: i fraa hinn tornaa in quell convent domà in del 1922.

Ancamò adess la gesa, nonostant che la gh'ha avuu di dagn cont el passà di secoi, la conserva el sò aspett originari.

## Ligamm de foeura
*Sitt ofizial 

## Alter progett
Gesa de San Paol (Milan)

La **gesa de San Paol**, cognossuda in di temp indree 'me **Monestee de San Paol** (italian: *Chiesa di San Paolo Converso*) a l'è ona veggia gesa catolega in del center de Milan, che al dì d'incoeu a l'è desconsacrada. La se troeuva arent a la gesa de Sant'Ufemia, in sul cors de San Cels (corso Italia).
A l'è stada fada su a partì del 1549 fina al 1631, e lì arent a gh'era on monestee di monegh de San Paol. L'è stada desconsacrada in del 1808, al temp de Napoleon, e de quell moment a l'è stada dovrada per tanti usagg diferent: magazen, sala de concert e de registrazzion, studi de architettura.

## Not


## Alter progett
Monestee de la Visitazzion

El **Monestee de la Visitazzion** (italian: *Monastero della Visitazione*) a l'è staa on monestee de monegh de clausura. El se troeuva in del center de Milan, in tra la contrada de San Calimer e la strada de Santa Sofia.
A l'è staa fondaa in del 1713, e l'è semper staa abitaa di monegh: per 'sta reson, se pò minga visitall.
On temp de monegh ghe n'era almanch on centenee, e per 'sta reson el monestee a l'era anca on sit indè che i famej nobei milanes a mandaven i sò tosann per vess educaa. El 4 de november del 2017 i ultem monegh lassen el Monestee per andà a viv in provincia de Cremona.

## Riferiment
*Milano, addio al monastero delle suore di clausura dopo 304 anni
Architettura di elaborator

In informatega l**'architettura di elaborator** a l'è l'insemma di regoll e metod che descriven i fonzionalità e l'implementazion de 'n sistema informategh.

I sò component principai a hinn l'Instruction Set Architecture, che la studia el fonzionament del codes macchina e la grandezza di sò variabil, la microarchitettura, che la studia l'implementazion in sul processor de l'ISA e la progettazion di sistema in sens pussee ampi, per esempi in di sistema distribuii o virtualizzaa.

## Riferiment
*Architettura dei Computer 

## Vos corelaa
*Architettura de Von Neumann
*Architettura Harvard
*Tassonomia de Flynn
Anatolia

L**'Anatolia** o **Asia Minora** (*Anadolu* in turc; Ανατολία in grec modern; Անատոլիա in armen) l'è la penisola situada a l’estremitaa ocidentala de l’Asia. 
In sens jeografeg, la g'ha dent i terre qe i se trova a ovest de la linia Çoruh-Oronte (o, plu o manc, del meridian 36 E), intra ol mar Mediteranee, de Marmara e Neger.

## Riferiments
*  
*
Virgola fissa

La **virgola fissa** (*fixed point* in ingles) a l'è 'n sistema doperaa in informatega per reppresentà i numer cont ona precision costanta. In 'sto sistema el numer di bit per numer a l'è fiss, la posizion de la virgola concordada e la sensibilità a l'è dada del bit men significativ.

## Vos corelaa
*Virgola mobil